EkBass/fiwiki-20250220-pages-articles huggingface dataset:
Cusco

Cusco eli Cuzco on Andeilla Kaakkois-Perussa sijaitseva kaupunki. Kaupunki on Cuscon maakunnan ja Cuscon alueen pääkaupunki. Vuoden 2017 väestönlaskennassa kaupungissa oli 428 450 asukasta. Kaupunki on Perun perustuslain mukaan maan "historiallinen pääkaupunki". Virallinen pääkaupunki sen sijaan on Lima. Kaupunki sijaitsee noin 3 400 metrin korkeudessa ja se tunnetaan inkojen pääkaupunkina. Kaupunki liitettiin Unescon maailmanperintöluetteloon vuonna 1983. Cusco valittiin vuonna 2007 Amerikan kulttuuripääkaupungiksi. Nykyisin useimmat Perussa käyvät matkailijat vierailevat myös Cuzcossa, joka on myös matkan varrella Machu Picchulle. == Maantiede == Cusco sijaitsee 3400 metrin korkeudessa rehevässä laaksossa, johon virtaa useita jokia ja puroja ympäröiviltä Andeilta. Inkojen aikana tärkeimmät tulvia aiheuttaneet joet ohjattiin kanaviin, ja kaupunkiin suunniteltiin erikseen uskonnollisille ja hallintorakennuksille varattu keskusta ja sen ympärille esikaupunkeja, joissa maanviljelijät ja käsityöläiset asuivat. Espanjalaiset korvasivat inkojen rakenteita omillaan, Viracochan palatsin paikalle tehtiin katedraali ja Acclahuasin tilalle luostari. Silti kaupungissa näkyy inkojen aikaisia kivimuureja ja kohtisuorien katujen muodostama ruudukko. Auringon temppeli on raunioina ja sen kultaisesta puutarhasta on ryöstetty jalometallit Espanjan kuninkaan kirstuihin. Siirtomaa-ajalta on jäljellä valkoiseksi kalkittuja taloja. Nykyisin kasvanut turismi näkyy kaupunkikuvassa, lähes jokainen Plaza de Armasia ympäröivä rakennus on hotelli, matkatoimisto tai internetkahvila. == Historia == Cuscon alueella on ollut asutusta jo tuhansien vuosien ajan. Varsinaisen kaupungin perustajia on vaikea määrittää; tiedetään ainakin kolme heimoa, jotka ovat asuneet laaksossa jo ennen inkavaltion syntyä. Perustajaksi on mainittu ensimmäinen inka Manco Cápac vuoden 1200 vaiheilla, sekä inkojen yhdeksäs hallitsija Pachacútec vuonna 1438. Inkat viettivät Cuscossa kerran vuodessa suurta auringonjuhlaa. Francisco Pizarro surmasi vastoin lupaustaan inkojen hallitsijan Atahualpan 29. elokuuta vuonna 1533, valtasi Cuscon inkoilta saman vuoden marraskuussa ja perusti kaupungin uudelleen Espanjan kuninkaan alaiseksi kaupungiksi vuonna 1534. Hän antoi repiä inkojen aurinkotemppelin maan tasalle. Seuraavana vuonna Pizarro perusti uuden pääkaupungin Limaan. Vuonna 1536 Manko Inka aloitti pitkän sodan espanjalaisvalloittajia vastaan. Lopulta vuonna 1572, sodan kestettyä 36 vuotta, Túpac Amaru alistettiin ja teloitettiin Cuscon keskustorilla. == Lähteet == == Aiheesta muualla == * Cuscon kaupunki Unescon sivuilla * Cusco Info * Lonely Planet: Cuzco Luokka:Perun kaupungit Luokka:Unescon maailmanperintökohteet Perussa
El Alto

El Alto on Bolivian pääkaupungin La Pazin naapurikaupunki, joka sijaitsee ylängöllä (La Paz sijaitsee kanjonissa). Vuonna 2010 kaupungin väestöksi arvioitiin 953 300. La Pazin lentokenttä eli El Alton kansainvälinen lentoasema sijaitsee El Altossa. El Alto on yksi maailman korkeimmalla sijaitsevista kaupungeista, ja kohoaa jopa 4 150 metriä merenpinnan yläpuolelle. Kaupungin ilmasto on erityisesti korkeuden seurauksena kylmä ja saavuttaa korkeintaan 17 asteen lämpötilan. Se on myös Bolivian nopeasti kasvava kaupunki nopean urbanisoitumisprosessin seurauksena: vuonna 2001 asukkaista oli alle 650 000\. Kaupunkikuvan erikoispiirre ovat aimara- taustaisen arkkitehdin Freddy Mamani Silvestren suunnittelemat värikkäät talot, joissa on elementtejä aimaroiden kansanperinteestä. Mielenosoitukset El Altossa hankaloittivat 2003–2005 säännöllisesti pääsyä La Pazin kansainväliselle lentokentälle ja kaupungissa tapettiin 60 Bolivian "kaasusodan" aikana, josta presidentti Gonzalo Sánchez de Lozada sai myöhemmin syytteen. == Lähteet == == Aiheesta muualla == *Cultura en las Alturas Luokka:Bolivian kaupungit
PK-37

Pallo-Kerho 37 eli PK-37 on vuonna 1937 perustettu iisalmelainen jalkapalloseura, jonka edustusjoukkue pelaa kaudella 2025 Kolmosessa. Seuran puheenjohtaja on Mika Pesonen. == Historia == Aluksi lajeina olivat jalkapallo ja jääpallo. Sotien jälkeen 1946 mukaan tuli myös pesäpallo, jota pelattiin vuoteen 1950 ja jääpalloa vuoteen 1952 asti. Vuonna 1962 ohjelmaan tuli uutena lajina jääkiekko, jota seurassa harrastettiin neljä vuotta, kunnes perustettiin jääkiekon erikoisseura Iisalmen Peli-Karhut. Kaudelle 2008 seuran edustusjoukkue nousi Kakkoseen. Joukkueen kulta-ajat sijoittuvat 1990-luvun alkuun, jolloin edustusjoukkue pelasi Ykkösessä ja A-juniorit SM-sarjassa. Pallokerhon B-juniorit nousivat ensimmäistä kertaa SM-sarjaan kaudelle 2013. Seura solmi yhteistyösopimuksen Kuopion Palloseuran kanssa alkuvuodesta 2010. Kaudella 2010 seurassa pelasi lainalla useita KuPSin liigajoukkueen palaajia. Myös kaudella 2011 PK sai useita vahvistuksia KuPSista. Kauden 2010 avainpelaaja KuPSin Simo Rönkkö siirtyi KuPSista kaudeksi 2011 pysyvästi PK:n pelaajaksi. Pallo-Kerho putosi kaudeksi 2015 Kolmoseen oltuaan kaudesta 2008 Kakkosessa. PK-37 nousi takaisin Kakkoseen kaudeksi 2017, kun se otti pitkän pohdinnan jälkeen sarjapaikan vastaan. Tämän mahdollistivat joukkueen kokeneimpien pelaajien jatkosopimukset. == Juniorit == Seura on saanut mainetta hyvänä junioripelaajien kasvattajana. Nuoret pelaajat siirtyvät isompiin seuroihin siirtyessään opiskelemaan tai työelämään muille paikkakunnille. Useita iisalmelaisia pelaajia on pelannut Veikkausliigassa ja Mestaruussarjassa. Niminä mainittakoon Jarno Soininen, joka pelasi useita kausia Mikkelin Palloilijoissa, ja Marko Huttunen, joka pelasi Kopareissa. Uudemmista Pallo-Kerhon kasvateista voi mainita Pyry Kärkkäisen, joka PK:n jälkeen jatkoi uraansa Kuopion Palloseurassa ja HJK:ssa. PK:n kasvateista kaudella 2020 KuPS:n liigaryhmään kuuluvat Saku Savolainen, Jiri Nissinen, Eetu Rissanen, Viljami Aittokoski ja Albert Vauhkonen. == Lähteet == == Aiheesta muualla == * Seuran virallinen sivusto Luokka:Iisalmelaiset urheiluseurat Luokka:Suomalaiset jalkapalloseurat Luokka:Vuonna 1937 perustetut urheiluseurat
Sex & Religion

Sex & Religion on kitaristi Steve Vain Vai-yhtyeen levy vuodelta 1993. Steve Vain edellisestä levystä poiketen Sex & Religion toteutettiin vakiomuotoisella yhtyeellä, jonka jäsenet olivat Vain lisäksi laulaja Devin Townsend, basisti T.M. Stevens ja rumpali Terry Bozzio. Yhtyeen nimi Vai oli kompromissi alkuperäisestä nimestä Light without heat, jonka levy-yhtiö hylkäsi markkinoinnin kannalta huonona. Vain levyistä Sex & Religion on ollut yksi eniten kriitikkojen ja yleisön mielipiteitä jakava. Levyn tyylilaji vaihtelee melodisista hard-rock balladeista (mm. In My Dreams with You) vaikeaselkoiseen progressiiviseen rockiin (mm. Pig). Myöhemmin Steve Vai ja muut yhtyeen jäsenet ovat kuvailleet levyn tekemistä henkisesti raskaana ja yhtye hajosi pian levyä seuranneen maailmankiertueen jälkeen.http://www.vai.com/AllAboutSteve/discography/disconotes_sexreligion.html Steve Vai:n kommentteja levystä ==Kappaleluettelo== # # # # # # # # # # # # # ==Lähteet== Luokka:Vuoden 1993 albumit Luokka:Steve Vain albumit
Lloyd Aéreo Boliviano

Lloyd Aéreo Boliviano (LAB Airlines) oli Bolivian kansallinen lentoyhtiö. Sen pääkonttori sijaitsi Cochabambassa. Yhtiö joutui talousvaikeuksien takia peruuttamaan lentojansa useiden kuukausien aikana vuonna 2006, erityisesti Yhdysvaltoihin ja Espanjaan. Lopulta talousvaikeudet johtivat toiminnan lopettamiseen, ja sen toimintalupa peruttiin vuonna 2010. Vielä vuonna 2013 yhtiö omisti kaksi konetta, vaikkei sillä ollutkaan lupaa niiden käyttämiseen. Vuonna 2016 koneita ei kuitenkaan enää ollut. == Laivasto == LAB:n laivasto koostui seuraavasti toukokuussa 2006: * (2) Airbus A310 * (2) Boeing 707 (Cargo) * (3) Boeing 727-100 * (12) Boeing 727-200 * (2) Boeing 737-300 * (3) Boeing 767-300ER * (1) Douglas DC-10 * (4) Fokker F-27 == Lähteet == == Aiheesta muualla == *Lloyd Aereo Boliviano Luokka:Bolivialaiset lentoyhtiöt Luokka:Kansalliset lentoyhtiöt Luokka:Entiset lentoyhtiöt
Nuevo Continente

Nuevo Continente oli perulainen lentoyhtiö, joka lensi sekä reitti- että tilauslentoja. Yhtiö perustettiin Aero Continente -nimellä 4. tammikuuta 1992 ja se aloitti toimintansa 25. toukokuuta 1992. Yhtiö lopetti toimintansa tammikuussa 2005 ajauduttuaan konkurssiin värikkäiden tapahtumien sävyttämänä. Yhtiön Fernando Zevallosia syytettiin muun muassa huumerikoksista ja yhtiö menetti siksi vakuutuksensa. == Laivastohistoria == Nuevo Continente ja sitä ennen Aero Continente käyttivät toimintansa aikana seuraavia konetyyppejä: * Boeing 737-100 * Boeing 737-200 * Boeing 757-200 * Boeing 767-200 * Lockheed L-1011-1 Tristar == Lähteet == Luokka:Entiset perulaiset lentoyhtiöt
Air Dolomiti

Air Dolomiti on italialainen, Veronassa kotipaikkaansa pitävä lentoyhtiö. Yhtiö kuuluu Lufthansa Regional -allianssiin. Se lentää Italiasta ja Espanjasta Frankfurt am Mainiin, Müncheniin ja Wieniin. Yhtiö on Lufthansan omistama ja työllistää noin 550 työntekijää. Euroopan alueellisten lentoyhtiöiden liitto on palkinnut Air Dolomitin vuoden 1998 parhaana lentoyhtiönä sekä kausien 2001/2 ja 2002/3 kolmanneksi parhaana lentoyhtiönä. == Laivasto == Laivaston keski-ikä elokuussa 2022 on 12,2 vuotta. Air Dolomitin laivasto Konetyyppi Lukumäärä Tilauksia Huomautuksia Embraer 195 17 — Yhteensä 17 0 == Lähteet == == Aiheesta muualla == *Air Dolomiti Luokka:Italialaiset lentoyhtiöt Luokka:Verona
Susanna Mikkonen

Marjut Susanna Mikkonen (ent. Anteroinen, s. 30. tammikuuta 1968 Taivalkoski) on suomalainen näyttelijä ja teatteritaiteen maisteri. Hän on näytellyt muun muassa elokuvissa Valkoinen kaupunki, josta hänet palkittiin parhaan naispääosan Jussilla vuonna 2007, ja Päätalo, jossa hän näytteli Kalle Päätalon toista vaimoa ja innoittajaa Leenaa. Televisiossa Mikkonen on tullut tutuksi Elisabethin roolista televisiosarjassa Kumman kaa. Vuosina 2010–2014 hän näytteli Liisa Saloa draamasarjassa Salatut elämät. Hän vieraili sarjassa myös huhti–toukokuussa 2017. Nelosen sääankkurina hän toimi vuosina 1998–2008. Mikkosella on yksi poika. ==Näyttelyt== * 2018 Gumbostrand Konst & Form, Sipoo * 2016 Cafe Fleuristen joulukuun taidenäyttely, Helsinki * 2015 Heijastumia, yksityisnäytely, Suomenlinnan kirjasto, Helsinki * 2015 Kulkee aikojen läpi, yksityisnäyttely, Café Aalto, Akateeminen kirjakauppa, Helsinki * 2015 Sielu ei nuku, Galleria Patina, Jyväskylä * 2014 Taigaa, Galleria Ari, Mikkeli * 2014 Art meets Apartment, Helsinki == Filmografia == === Elokuvat === Vuosi Elokuva Rooli 1989 Insiders Iltalehden toimittaja 1996 Elämä lyhyt, Rytkönen pitkä Sorjosen kihlattu 1998 Maisteri Tiina Tuulispää 2002 Kymmenen riivinrautaa Sorjosen vaimo 2003 Hymypoika 2005 Paha maa rehtori 2006 Valkoinen kaupunki Hanna 2008 Päätalo Leena Päätalo 2009 Toinen jalka haudasta Riia 2011 Likainen pommi PD:n äiti 2014 Parittomat Marjut === Lyhytelokuvat === Vuosi Lyhytelokuva Rooli 1998 Vita nuova lentoemäntä 2007 Perintölakana 2008 Totuus vai tehtävä Minna 2010 Onni === Televisiosarjat === Vuosi Sarja Rooli 1992 Edessä lupaava tulevaisuus Kati 1997 Tumma ja hehkuva veri opettaja Kotikatu Christina 2003 Irtiottoja Hanna 2003–2005 Kumman kaa Elisabeth Mansikkamäki 2006 Rikospoliisi ei laula sosiaalivirkailija Varjonen 2009 Nenäpäivä-show Meteorologi Heli Kukkapuro 2010–2014, 2017 Salatut elämät Liisa Salo 2011 Enon opetukset kirjaston asiakas 2016 Ihon alla Meri Alanko 2017 Syke Meiju 2018 Pihlajasatu Liisa Salo 2019 Aallonmurtaja naissijoittaja 2023 Maria Kallio Camilla Taskinen === Dubbaukset === == Lähteet == == Aiheesta muualla == * * * * Susanna Mikkosen profiili Näyttelijäliiton sivuilla * Susanna Mikkosen kotisivut Luokka:Suomalaiset näyttelijät Luokka:Jussi-palkinnon saajat Luokka:Vuonna 1968 syntyneet Luokka:Elävät henkilöt
Tokion Ruusu

Tokion Ruusu (engl. Tokyo Rose) oli länsiliittoutuneiden antama nimi japanilaisille radioäänille, jotka toisen maailmansodan aikana levittivät Japanin sotapropagandaa englanniksi. Termi kohdistui tuolloin useisiin naisiin, mutta 26. syyskuuta 2006 kuollut Iva Toguri D’Aquino (synt. Iva Ikuko Toguri) on sodan jälkeen ollut heistä tunnetuin. Erään lähetetyn, amerikkalaissotilaitten suosiman radio-ohjelman nimenä oli ollut Zero Hour.http://www.huffingtonpost.com/news/zero-hour Ohjelman aikana toimitettiin muun muassa tietoja Yhdysvaltain viihde-elämästä, kuten Broadwayn ja Off Broadwayn ensi-illoista sekä urheilutuloksista.Thomas & Witts 1981, s. 220. Tokion Ruusu julkisti yhdessä vaiheessa Yhdysvaltain kaatuneita sotilaita radioteitse. Yhdysvallat otti myöhemmin itse hoitaakseen ilmoittaa kaatuneista, kuten taistelutovereille. Radiojulkistamisten ilmeinen tarkoitus oli ollut lisätä paniikkimielialaa Japanin sotajoukkoja kohtaan.Miettunen 1976, s. 36. == Lähteet == * Miettunen, Helge: Musta informaatio. Helsinki: Otava, 1976. ISBN 951-1-02266-0 * Gordon, Thomas & Witts, Max Morgan: Enola Gay – pommikone Hiroshiman yllä. Suom. Nuuttila, Antti. Porvoo: WSOY, 1981. ISBN 951-0-10695-X. (s. 219–220, 247–248) === Viitteet === == Aiheesta muualla == * Federal Bureau of Investigation: FBI History -- Famous Cases: Iva Toguri d’Aquino and ”Tokyo Rose” * Ask Yahoo! (Feb. 21, 2002): ”Who was Tokyo Rose?” (unbylined) * ”Orphan Ann” Home Page Luokka:Japanilaiset toisen maailmansodan henkilöt Luokka:Propagandistit Luokka:Kuuluttajat
Sakke Järvenpää

Sakari Mikael ”Sakke” Järvenpää (s. 15. kesäkuuta 1954Patentti- ja rekisterihallitus: Leningrad Cowboys Ltd Oy. Kaupparekisteriote 23.5.2017.) on suomalainen muusikko, näyttelijä ja sisustussuunnittelija. Hän kuului lahtelaisen Sleepy Sleepers -yhtyeen perustajajäseniin ja on vaikuttanut myöhemmin muun muassa Leningrad Cowboys -yhtyeessä. Järvenpää toimitti Radio Cityssä Pullakuskit-ohjelmaa 10 vuoden ajan Markku ”Mato” Valtosen kanssa. Järvenpää on suunnitellut muun muassa Zetor-ravintolan, Hartwall Areenan ja Töölön jalkapallostadionin yleisö- ja ravintolatiloja. Järvenpää on ollut mukana liike-elämässä eri yhtiöissä. Hänen Scotland Food's Co -niminen ravintolansa ajautui konkurssiin vuonna 2012 ja Harley-Davidson-moottoripyöriä myynyt ja huoltanut H-D Center Oy -niminen yhtiö meni myös konkurssiin vuonna 2012. Vuonna 2015 meni nurin hänen Eatz Restaurant Oy -niminen ravintolayhtiönsä. Vuoden 2016 lokakuussa ulosmitattiin hänen paritalohuoneistonsa Helsingin Laajasalossa. == Lähteet == ==Aiheesta muualla== * Luokka:Suomalaiset rocklaulajat Luokka:Suomalaiset elokuvanäyttelijät Luokka:Sleepy Sleepersin jäsenet Luokka:Vuonna 1954 syntyneet Luokka:Elävät henkilöt
George Grote

George Grote (17. marraskuuta 1794 – 18. kesäkuuta 1871) oli englantilainen klassisen kulttuurin ja kirjallisuuden historioitsija. Hän syntyi Clay Hillissä Kentissä, lähellä Beckenhamia. Grote päätyi vuonna 1817 David Ricardon ja tämän kautta James Millin ja Jeremy Benthamin vaikutuksen alle ja omaksui utilitaristisen filosofian. Hänen ensimmäinen julkaistu teoksensa oli vuonna 1821 ilmestynyt Statement of the Question of Parliamentary Reform, joka käsitteli parlamentin ja äänestysten uudistamista. Vuonna 1822 hän julkaisi teoksen Analysis of the Influence of Natural Religion on the Temporal Happiness of Mankind by Philip Beauchamp. Vuonna 1823 valmistui kreikan historiaa käsittelevä History of Greece, ja vuonna 1831 jälleen parlamentin uudistamista käsittelevä Essentials of Parliamentary Reform. Vuonna 1856 Grote alkoi työskennellä Platonia ja Aristotelesta koskevien teostensa parissa. Teos Plato and the Other Companions of Sokrates (3 osaa) ilmestyi vuonna 1865. Aristotelesta käsittelevä teos ei koskaan valmistunut ennen hänen kuolemaansa. Hän oli ehtinyt päättää Organonin käsittelyn ja oli alkamaisillaan metafysiikkaa ja fysiikkaa käsittelevien tutkielmien käsittelyn. Hänet haudattiin Westminster Abbeyhin. Luokka:Brittiläiset historioitsijat Luokka:Vuonna 1794 syntyneet Luokka:Vuonna 1871 kuolleet
Palatino

Palatino voi tarkoittaa * Palatium (ital. Palatino), kukkula Roomassa * Palatino, kirjaintyyppi
The Lancet

The Lancet on Lontoossa viikoittain ilmestyvä brittiläinen, englanninkielinen lääketieteen aikakauslehti. Lehteä julkaisee Elsevier, joka on osa brittiläis- hollantilaista kustantajaa Reed Elsevier. Lancetin perusti 1823 englantilainen lääkäri Thomas Wakley, ja se sai nimensä pienen kirurginveitsen lansetin sekä lansettityylisten ikkunoiden mukaan. The Lancet on eräs maailman vanhimpia ja arvossa pidetyimpiä lääketieteellisiä julkaisuja. Sitä voidaan pitää monien nykyajan lääketieteellisten lehtien suoranaisena esikuvana. Lehden artikkelit ovat vertaisarvioituja ja se julkaisee laaja-alaisesti niin uutta tutkimusta, arvioita aiemmista tutkimuksista kuin myös kommentaareja. Lisäksi julkaistaan muun muassa arvioita lääketieteellisistä kirjoista ja alan uutisia. Lehden nauttima suuri arvostus tarkoittaa, että sen kirjoituksia lainataan laajasti tiedotusvälineissä kaikkialla maailmassa. Lukijoita sillä on ympäri maailmaa, ja sen 1996 avatuilla Internet-sivuilla yli miljoona käyttäjää. Lancetin nykyinen päätoimittaja on Richard Horton. Thomson Reutersin (nyk. Clarivate Analytics) Journal Citation Reportsin laskelmien mukaan lehden vaikuttavuuskerroin oli 45,217 vuonna 2014.2014 Journal Citation Reports Science Edition (Thomson Reuters, 2015). Thomas Wakleyn toimittama alkuperäinen Lancet sisälsi lääketieteen ohella myös poliittista ja kulttuurillista aineistoa, joka sittemmin on jäänyt sivuun. Wakleyn lehden eräs päämäärä oli paljastaa tuon ajan brittiläisen lääketieteen korruptio ja nepotismi, samalla kun se piti lukijakuntansa ajan tasalla alan uusimmista saavutuksista. The Lancet onkin alusta alkaen ollut reformistinen julkaisu, joka edelleen ottaa mieluusti kantaa kiistanalaisiin asioihin. Se seuraa myös tarkasti esimerkiksi Maailman terveysjärjestön WHO:n sisäistä politikointia. Nykyään The Lancetin ohella ilmestyy myös useampia omiin aloihinsa keskittyviä Lancetin erikoislehtiä, jotka ovat omilla erikoisaloillaan arvostettuja julkaisufoorumeita. Näitä ovat esimerkiksi The Lancet Neurology (neurologia, hermotautioppi), The Lancet Oncology (onkologia, kasvainoppi) ja The Lancet Infectious Diseases (infektiotaudit eli tartuntataudit). Lehti sai kritiikkiä kun syyskuun 2021 numeron kanteen nostettiin kuukautisia käsittelevästä artikkelista lainaus "Historiallisesti vaginallisten kehojen anatomia ja fysiologia on sivuutettu." “Historically, the anatomy and physiology of bodies with vaginas have been neglected” Lainauksella tavoiteltiin ilmeisesti transsukupuolisten inklusiivisuutta. Sanavalintaa pidettiin kuitenkin naisia dehumanisoivana.https://www.telegraph.co.uk/news/2021/09/25/lancet-receives- complaints-scientists-quit-sexist-cover-calling/ https://www.lbc.co.uk/news/prestigious-medical-journal-under-fire-for-using- dehumanising-phrase-bodies-with/ https://www.spectator.co.uk/article/the- lancet-and-the-problem-with-women == Lähteet == == Aiheesta muualla == * http://www.thelancet.com/ – Lehden kotisivu Lancet
Dahshur

Dahshur () on arkeologinen kohde Egyptissä Niilin länsirannalla noin 40 kilometriä etelään Kairosta. Se on kuninkaallinen nekropoli, joka tunnetaan useista pyramideistaan, joista kaksi on Egyptin vanhimpien, suurimpien ja parhaiten säilyneiden joukossa. Taitettu pyramidi ja Punainen pyramidi rakennettiin vanhan valtakunnan hallitsijan faarao Sneferun aikana. Taitettu pyramidi on muodoltaan ainutlaatuinen ja sen uskotaan johtuvan rakennustöiden aikana kohdatuista suunnitteluongelmista. Punainen pyramidi on ensimmäinen "todellinen", tasainen, pyramidi. Egyptin 12. dynastian kuninkaan Amenemhet II:n pyramidi on pahoin vaurioitunut, mutta sen vierestä on löytynyt useita koskemattomia kuninkaallisten naisten hautoja, joista on löytynyt paljon koruja. Senusret III:n pyramidi oli osaa suurempaa kokonaisuutta, johon kuului useita pienempiä pyramideja ja temppeli. Musta pyramidi rakennettiin Amenemhet III:n hallituskaudella. Se on pahasti kulunut mutta on silti alueen huomiota herättävin monumentti Sneferun pyramidien jälkeen. Mustan pyramidin kiillotettu huippukivi on Kairon egyptiläisessä museossa. Pyramidin vieressä on osittain häiritty hauta, joka kuului 13. dynastian faarao Horille. Dahshurissa on useita pyramideja 13. dynastialta, mutta näistä vasta Ameny Qemaun on kaivettu esiin. Virkamiesten hautausmaita vanhan valtakunnan ja keskivaltakunnan ajoilta on löydetty Dahshurista. Paikka toimi myös Egyptin kuninkaallisena nekropolina kuningas Amenemhet II:n aikana. Dahshur on osa Unescon maailmanperintökohdetta Memfis ja sen nekropolis – pyramidikentät Gizasta Dahshuriin vuodesta 1979. == Lähteet == == Aiheesta muualla == Luokka:Arkeologiset kohteet Egyptissä Luokka:Unescon maailmanperintökohteet Egyptissä
Antti Ojanperä

Antti Ojanperä (s. 6. huhtikuuta 1983 Tampere) on aktiiviuransa lopettanut suomalainen jalkapalloilija. Hän oli pelipaikaltaan vasen laitapuolustaja tai puolustava keskikenttäpelaaja. Hän edusti kaudella 2011–2012 Veikkausliigassa pelannutta Valkeakosken Hakaa. Kaudeksi 2013 Ojanperä solmi sopimuksen Ykkösessä pelanneen Ilveksen kanssa. Kaudella 2016 Ojanperä pelaa Tampereen piirin 5. divisioonassa pelaavassa nokialaisessa PoNU BK:ssa. Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1983 syntyneet Luokka:Elävät henkilöt
Risto Ojanen (jalkapalloilija)

Risto Ojanen (s. 12. tammikuuta 1983 Helsinki) on entinen suomalainen jalkapalloilija. Hän oli pelipaikaltaan hyökkääjä tai hyökkäävä keskikenttäpelaaja. Ojanen on Helsingin Jalkapalloklubin kasvatti. Kaudella 2007 hän pelasi Veikkausliigaa FC Viikingeissä, jonne hän siirtyi helmikuussa 2007 Tampere Unitedista. Kaudella 2006 Ojanen ei onnistunut vakiinnuttamaan pelipaikkaansa Unitedin avauskokoonpanossa. Hänen kautensa kuluikin pääasiassa vaihtomiehen roolissa. Pääsarjatasolla hän on edustanut myös FC Jokereita ja AC Allianssia. Ojanen pelasi urallaan yhteensä 60 Veikkausliiga-ottelua, joissa teki yhdeksän maalia. Ojanen on edustanut nuorten maajoukkuetta viidesti ja poikamaajoukkueita yhteensä 17 kertaa. ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1983 syntyneet Luokka:Elävät henkilöt
Jussi Kuoppala (jalkapalloilija)

Jussi Kuoppala (s. 28. kesäkuuta 1974 Ylistaro) on uransa päättänyt suomalainen jalkapalloilija. Hän oli pelipaikaltaan keskuspuolustaja. Kuoppala on edustanut Veikkausliigassa kasvattajaseuraansa Tampereen Ilvestä sekä Tampere Unitedia, jonka riveissä hän voitti Suomen mestaruuden kolmesti kausina 2001, 2006 ja 2007. Lisäksi hän saavutti TamU:ssa SM-pronssia vuosina 2003, 2004 ja 2005 ja Suomen Cupin voiton vuonna 2007. Kuoppala pelasi Veikkausliigassa yhteensä 247 ottelua ja teki kolme maalia. Hän on yksi Tampere Unitedin historian eniten otteluita pelannut pelaaja. Kuoppala kuului TamU:n avainpelaajiin koko seuran historian ajan, mutta kärsi viimeisenä kahtena kautenaan loukkaantumisista. Kuoppala nimettiin Veikkausliigan legendaksi vuonna 2010. ==Saavutukset== *Suomen mestaruus 2001, 2006, 2007 **SM-pronssi 2003, 2004, 2005 *Suomen Cup 2007 ==Lähteet== *Ilvesedustuksen pelaajakortti *Kuoppis palasi *Veikkausliigan pelaajakortti *Kuoppalan kausitilastot UrheiluTampere.com:issa (kausi 2008 puuttuu) Luokka:Suomalaiset jalkapalloilijat Luokka:Jalkapallon Suomen mestarit Luokka:Veikkausliigan legendat Luokka:Vuonna 1974 syntyneet Luokka:Elävät henkilöt
Frets on Fire

Frets on Fire on avoimen lähdekoodin musiikkipeli, joka tukee Windowsia, OS X:ää ja POSIX-standardin mukaisia käyttöjärjestelmiä, kuten Linuxia ja BSD:tä. Peli on kehitetty Python-ohjelmointikielellä. Pelin kehittäjäryhmä, suomalainen Unreal Voodoo, voitti pelillä vuoden 2006 Assembly- tietokonetapahtuman pelinkehityskilpailun. Peli julkaistiin 3. elokuuta 2006. == Pelaaminen == Frets on Firen ideana on Guitar Hero -pelisarjan tavoin kitaransoiton simulointi. Peliä voi pelata joko näppäimistöllä, jota pidetään kitaran lailla kädessä pystyasennossa, tai pelikonsolien Guitar Hero -kitaraohjaimilla. Oletuksena näppäimistön F1–F5-näppäimet vastaavat viittä kitaran kieltä (todellisuudessa lähinnä äänen korkeutta), joita painetaan sormilla kuten oikean kitaran kieliä ja enter-näppäimellä laitetaan ”kielet” soimaan. Peli kulkee kitaran otelautaa muistuttavalla tiellä eteenpäin ja sen varrella tulee vastaan kappaleen rytmiikan ja melodian mukaan säveliä vastaavia merkkejä, joiden kohdalla on painettava näppäimistöllä oikeaa kieltä vastaavaa tai vastaavia nappeja ja soitettava sitä merkin pituuden verran. Peliin voi sovittaa myös omia kappaleita peliin sisältyvän editorin avulla. == Lähteet == == Aiheesta muualla == * Pelin viralliset kotisivut * FoFiX (Frets on Fire X) paranneltu versio * Faniyhteisö Keyboards On Fire * Epävirallinen Forumisivusto fretsonfire.net * Suomenkielinen foorumi Luokka:Vuoden 2006 videopelit Luokka:Rytmipelit Luokka:Windows-pelit Luokka:Linux-pelit Luokka:Mac OS -pelit Luokka:Suomessa kehitetyt videopelit Luokka:Vapaat ohjelmistot Luokka:Videopelikloonit
Napalm Records

Napalm Records on vuonna 1992 perustettu itävaltalainen levy-yhtiö, joka julkaisee pääasiassa underground- ja goottimetallia. Viime vuosina se on keskittynyt folk metalliin. Sen kotipaikka on Eisenerz. Napalm Records avasi ensimmäisen konttorinsa Yhdysvaltoihin, Seattleen vuonna 1999. Sillä on kirjoillaan yli sata yhtyettä, ja se on julkaisut yli 600 albumia. Yhtiön päätoiminta on postitilauksissa, ja sillä onkin yli 25 000 asiakasta ympäri maailmaa. == Nykyiset yhtyeet == *The 11th Quest *Ahab *Alestorm *Amberian Dawn *Arkona *Artas *Ásmegin *Atrocity *Battlelore *Before the Dawn *Beyond the Black *The Bulletmonks *Catastrophic *Crimfall *Dargaard *Diabulus in Musica *Die verbannten Kinder Evas *Dignity *Draconian *Edenbridge *Elis *Ereb Altor *Fairyland *Falkenbach *Fejd *Fission *Gigan *Glittertind *Grave Digger *Hatesphere *Heidevolk *Hellsaw *Hollenthon *Hurtlocker *Ice Ages *Intense *Iron Fire *Isole *Jungle Rot *Kampfar *The Kandidate *Karma to Burn *Katatonia *Katra *Lacrimas Profundere *Leaves’ Eyes *Liv Kristine *Lunatica *Mehida *Midnattsol *Mind Odyssey *The Modern Age Slavery *Mortemia *Naio Ssaion *Necronomicon *Nox Aurea *OOMPH! *Power Quest *Saltatio Mortis *Schelmish *Serenity *Shadowgarden *Siegfried *Sinamore *The Smashing Pumpkins *Sons of Seasons *Stream of Passion *Stuck Mojo *Summoning *Svartsot *Syrach *Thulcandra *Thy Infernal *Trail of Tears *Tristania *Troll *Týr *The Unguided *Van Canto *Vesania *The Vision Bleak *Vintersorg *Visions of Atlantis *W.A.S.P. *Wig Wam *Wolfpack Unleashed == Entiset yhtyeet == *Abigor *Angizia *Antichrisis *Belphegor *Beseech *Collapse 7 *Diabolicum *Dismal Euphony *Dominion3 *Enthroned *Erben der Schöpfung *Forlorn *Golden Dawn *Grabesmond *Heidenreich *In Battle *Korova *Korpiklaani *Kreuzweg Ost *Malignant Eternal *Miasma *Morgenstern *Nastrond *Neospastics *Nightmare *Obtained Enslavement *Odhinn *Otyg *Setherial *Siebenbürgen *The Sins of Thy Beloved *Sirenia *Thirdmoon *Visceral Evisceration *Weltenbrand == Lähteet == === Viitteet === ==Aiheesta muualla== *Napalm Recordsin virallinen sivusto Luokka:Itävaltalaiset levy-yhtiöt Luokka:Metallimusiikin levy-yhtiöt
PyPy

PyPy on vaihtoehtoinen nopeampi Python-toteutus. PyPy pyrkii nopeuteen ja pienempään muistin käyttöön verrattuna alkuperäisen Python-tulkkiin. Se tukee tällä hetkellä python 3.10-, 3.9- ja 2.7 -versioita. PyPy on keskimäärin 4,8 kertaa nopeampi kuin CPython 3.7. PyPyn ensimmäinen versio 0.6 julkaistiin 21. maaliskuuta 2005. PyPy-projekti synnytti testityökalun nimeltä pytest.https://docs.pytest.org/en/7.1.x/history.html ==Lähteet== Luokka:Python
Koodeksi

Koodeksi () on käsin kirjoitettu kirja, joka on tuotettu myöhäisantiikin ja keskiajan välisenä jaksona. Asteekkien koodeksit ja mayojen koodeksit kirjoitettiin 1500-luvulla. Koodeksi oli kehittyneempi versio kääröstä, jonka se hiljalleen korvasi. Koodeksin syrjäytti myöhemmin painettu kirja. Koodekseja tutkivia, tekstuaalitieteisiin kuuluvia tieteenaloja ovat muun muassa kodikologia ja analyyttinen bibliografia. ==Historia== Koodeksien historia alkaa ensimmäiseltä vuosisadalta, jolloin Martialis kokeili menetelmää. Papyrusten huvilassa Herculaneumissa, joka hautautui tuhkaan vuonna 79, kaikki tekstit ovat kääröjä, mutta noin vuodelta 390 olevat Nag Hammadin tekstit ovat kaikki papyruskoodekseja. Todisteiden perusteella etenkin kristityt suosivat koodekseja. Länsimaisessa kulttuureissa koodeksit vaiheittain korvasivat kirjakääröt. Useat teokset, joita ei käännetty kääröstä koodeksiksi 400-luvulta karolingisen renessanssin ajoille 800-luvulle, hävisivät jälkipolvilta. Koodeksi oli kirjakääröstä kehittyneempi versio monilla tavoin. Se pystyttiin avamaan miltä sivulta tahansa ja sivuille pystyttiin kirjoittamaan molemmin puolin. Lisäksi kestävien kuorien suojaama koodeksi oli tiiviimpi ja helpompi kuljettaa. Koodeksit helpottivat myös dokumenttien järjestelyä kirjastoissa, sillä niissä oli kestävä selkä, johon voitiin kirjoittaa kirjan nimi. Keskiajalla kirjan selkään saatettiin kirjoittaa alkusanat, kunnes kehitettiin myös erillinen nimi teokselle. Suurin osa ensimmäisistä koodekseista tehtiin papyrukselle, mutta tämä oli haurasta ja sitä tuotiin Egyptistä asti. Papyruksen tultua harvinaisemmaksi alettiin suosia kestävämpiä mutta kalliimpia pergamenttia ja veliiniä. Esikolumbiaanisessa Mesoamerikassa koodekseja käytettiin samassa muodossa kuin Euroopassa. Ne tehtiin kuitenkin joko viikunapuun kuoresta tai kasvikuiduista. == Tunnettuja koodekseja == Antiikin aikaisia: * Askewin koodeksi (Codex Askewianus) * Berliinin koodeksi (Berolinensis Gnosticus 8502) * Brucen koodeksi (Codex Brucianus) * Codex Bezae * Codex Claromontanus * Codex Sinaiticus * Codex Tchacos * Codex Vaticanus * Codex Washingtonianus * Nag Hammadin koodeksit (13 kpl) Keskiaikaisia: * Codex Aboensis * Lorschin koodeksi (Codex Laureshamensis) * Wiesbadenin koodeksi Mayalaisia: * Dresdenin koodeksi Asteekkien koodekseja: * Codex Mendoza == Aiheesta muualla == * Tekstuaalitieteiden sanasto (Suomalaisen Kirjallisuuden Seura). Luokka:Kirjoituksen historia Luokka:Tekstuaalitieteet
Alma Kartano

Alma Maria Kartano (5. elokuuta 1885 Huittinen – 28. joulukuuta 1953 Sippola) oli suomalainen lahkojohtaja. Hänen yhdessä Tilda Maria Reunasen kanssa johtamansa kartanolaisuus-liike sai kannattajia 1920–1950-luvuilla erityisesti Satakunnassa.Mihin Suomi tänään uskoo, s. 170 Piikana palvellut Kartano koki 20. ikävuotensa jälkeen uskonnollisen herätyksen, jonka jälkeen hänestä tuli pyhäkoulun opettaja ja kiertävä puhuja. Hän sai vaikutteita Voldemar Kurki -nimiseltä saarnaajalta ja liikkui tämän mukana mm. Inkerinmaalla. Näillä matkoilla hän sai vaikutteita uskonnollisilta ääriliikkeiltä, kuten skoptseilta eli kuohilailta ja hlysteiltä eli piiskaajilta. Näissä liikkeissä ja myöhemmin kartanolaisuudessa korostui kielteinen asenne seksuaalisuuteen aviollinen sukupuolielämä mukaan lukien. Kartano suoritti diakonissan opintoja Sortavalan diakonissalaitoksessa ja kiertokoulun opettajan opintoja Suistamon seminaarissa, vaikka hänen pohjakoulutuksensa oli vaatimaton, luku- ja kirjoitustaito mahdollisesti itse opittuja. Hänet valittiin kiertokoulun opettajaksi vuonna 1915. Vuosina 1923–1925 hän toimi alakoulun opettajana. Suomen sisällissodan aikana Alma Kartanon veli, joka oli toiminut punakaartissa plutoonan (joukkueen) päällikkönä, kaatui Parkanon Lamminkoskella. On myös arveltu Alma Kartanon olleen vangittuna ja teloitettavien joukossa, mutta pelastuneen ulkopuolisen väliintulon ansiosta. == Lähteet == * * * * === Viitteet === == Aiheesta muualla == * Luokka:Suomalaiset uskonnolliset johtajat Luokka:Vuonna 1885 syntyneet Luokka:Vuonna 1953 kuolleet Luokka:Kartanolaisuus
Fokker 70

Fokker 70 on hollantilaisen Fokker-lentokonetehtaan 1990-luvulla valmistama 70-paikkainen, kaksimoottorinen matkustajalentokone. Fokker 70 on pienempi versio Fokker 100 -koneesta. Malli kehitettiin vanhentuneen Fokker F28:n seuraajaksi. Kone oli tuotannossa vuodesta 1994 vuoteen 1997. Kun tuotantolinja sulkeutui Fokkerin konkurssiin, Fokker 70 -mallia oli valmistettu 47 kappaletta. Fokker 70 -koneita ovat käyttäneet muun muassa Austrian Airlines, Austrian Arrows, KLM Cityhopper, Régional ja Malév. == Lähteet == ==Aiheesta muualla== * Stork Fokkerin huoltoyhtiön sivusto * Rekkof Project - yritys luoda uusi Fokker 70-pohjainen lentokone 70 Luokka:Alankomaalaiset matkustajalentokoneet Luokka:1990-luvun matkustajalentokoneet
Todellinen vuosikorko

Todellinen vuosikorko on tunnusluku, jonka tarkoitus on helpottaa lainojen korkojen vertailua. Se kuvaa todellista vuotuista korkoprosenttia, jonka luotosta perityt korot ja maksut aiheuttavat. EU-direktiivi 98/7/EY ja kuluttajansuojalain 7 luvun 6 § edellyttävät todellisen vuosikoron ilmoittamista lainailmoituksissa. Tunnusluvun etu kuluttajalle on siinä, että se huomioi luottoon liittyvät palkkiot, muut kulut, korot ja lyhennysaikataulun. Erityisesti euromääräisesti pienissä luotoissa pieneltä tuntuvat maksut maksuerien yhteydessä voivat nostaa luoton kustannuksen eli todellisen vuotuisen korkoprosentin huomattavasti korkeammaksi kuin mitä luoton nimellinen korkoprosentti antaisi syyn olettaa. ==Vuotuisen koron laskenta== Nykyisin todellinen vuosikorko lasketaan käyttäen sisäisen eli efektiivisen koron laskukaavaaOikeusministeriön asetus kuluttajaluoton todellisesta vuosikorosta 824/2010.. Todellisen vuotuinen korkoprosentti määräytyy ratkaisemalla X seuraavasta luoton nosto- ja maksuerien avulla muodostetusta yhtälöstä: : \sum_{k=1}^{m} C_k(1+X)^{-t_k} = \sum_{l=1}^{m'} D_l(1+X)^{-S_l} ja kertomalla tuloksena saatu X luvulla 100 %. Yhtälössä X = todellinen vuosikorko m = viimeisen nostoerän järjestysnumero k = nostoerän numero, joten 1 \le k \le m Ck = nostoerän k määrä tk = vuosina ja vuosien osina ilmaistu ensimmäisen nostoerän nostopäivän ja kunkin myöhemmän nostoerän nostopäivän välinen aika, joten t_1 = 0 m' = viimeisen takaisinmaksun tai maksun numero l = takaisinmaksun tai maksun numero Dl = takaisinmaksun tai maksun määrä sl = vuosina ja vuosien osina ilmaistu ensimmäisen nostoerän nostopäivän ja kunkin takaisinmaksun tai maksun maksupäivän välinen aika. == Katso myös == * Korkolaskenta ==Lähteet== Luokka:Korko Luokka:Rahoitusmatematiikka Luokka:Seulonnan keskeiset artikkelit
Bangkokin kansainvälinen lentoasema

Bangkokin kansainvälinen lentoasema voi tarkoittaa seuraavia lentoasemia: * Don Muangin kansainvälinen lentoasema, Bangkokin entinen päälentoasema * Suvarnabhumin kansainvälinen lentoasema, Bangkokin nykyinen päälentoasema
Brio

Brio on ruotsalainen leikkikalujen ja lastentarvikkeiden valmistaja, joka tunnetaan erityisesti perinteisistä puuleluistaan. Yritys on nykyisin maailman suurin puulelujen tuottaja. Yrityksen perusti korinpunoja Ivar Bengtsson vuonna 1884. Ensimmäinen lelu julkaistiin vuonna 1907. Myöhemmin yritys siirtyi perustajansa poikien haltuun ja sai nimekseen "Bröderna Ivarsson, Osby". Yritys laajensi tuotevalikoimaansa koreista leikkikaluihin ja muihin puusepäntöihin sekä lastentarvikkeisiin, erityisesti lastenvaunujen valmistukseen. Oman tuotantonsa lisäksi Brio toimii myös muiden leluvalmistajien maahantuojana ja jälleenmyyjänä BRIO Partner -lelukauppaketjunsa kautta. Kauppaketjulla on Ruotsin lisäksi myymälöitä myös Norjassa ja Puolassa. Konserniin kuuluu emoyhtiön lisäksi myös esimerkiksi lautapelien valmistaja Alga. Chips-konsernilta hankittu, muovileluistaan tunnettu ahvenanmaalainen Plasto oli Brion omistuksessa vuosina 1997-2004, minkä jälkeen yritys palasi suomalaisomistukseen. Yrityksen pääkonttori sijaitsee edelleen Osbyssä Skånessa, ja valtaosa tuotteista valmistetaan Osbyssä ja Killebergissä. ==Lähteet== == Aiheesta muualla == *Suomenkielinen kotisivu Luokka:Leikkikaluvalmistajat Luokka:Ruotsalaiset teollisuusyritykset
Vahamaalaus

Vahamaalaus eli enkaustiikka on maalausmenetelmä, jossa sideaineena käytetään sulatettua mehiläis- tai muuta vahaa. Vahamaalaus oli yleistä antiikin aikana ja keskiajalla. Työvälineinä on käytetty kuumia rautoja. Pigmentit sekoitetaan sulaan vahaan, joka levitetään pinnalle, yleensä käsitellylle puulle. Muitakin materiaaleja, kuten kangasta, käytetään. Sideaineina voidaan mehiläisvahan lisäksi käyttää muitakin vahoja, tai dammarhartsia ja pellavaöljyä. Pigmentteinä voidaan käyttää puhdasta jauhetta tai muita väriaineita. Metallityökaluja tai erikoisharjoja käytetään muotoilemaan vahaväriä ennen kuin se jäähtyy. Kuumennetulla metallityökaluilla voidaan työstää vahaa myös jäähtyneenä. Nykyaikaisin välinein, kuten lämpölampuin, voidaan pidentää työstöaikaa. Vahamaalauksen pintaan voidaan upottaa tai yhdistää muita materiaaleja tai maalaus voidaan tehdä kerroksittain. Tunnetuimpia vahamaalauksia ovat Faijumin muumiomuotokuvat Egyptistä vuosilta 100–300 ja monet varhaisista ikoneista. Yhdysvaltalainen taiteilija Jasper Johns on tunnetuimpia vahamaalauksien tekijöitä 1900-luvulta. Vahamaalaus on lisännyt suosiotaan 1990-luvulta lähtien. Nykyisin käytetään sähköllä toimivia kuumennettavia työkaluja, lämpölevyjä, silitysrautoja ja kolveja. Suomalaisista vahamaalauksia ovat tehneet muun muassa Petri Hytönen ja Osmo Rauhala. ==Lähteet== ==Aiheesta muualla== Luokka:Maalaustekniikat
Osvaldo Golijov

Osvaldo Golijov (4. joulukuuta 1960 La Plata, Argentiina) on argentiinalais- juutalainen taidemusiikin säveltäjä. Golijov syntyi perheeseen, joka oli muuttanut 1920-luvulla Argentiinaan Ukrainasta ja Romaniasta. Hänen romanialainen äitinsä oli pianonsoitonopettaja ja ukrainalainen isänsä lääkäri. Hän tutustui nuorena kamari-, juutalaiseen liturgiseen ja klezmer- musiikkiin sekä Astor Piazzollan tango nuevoon. Hän opiskeli pianonsoittoa paikallisessa konservatoriossa ja sävellystä Gerardo Gandinin johdolla. 1980-luvulla Golijov jatkoi opintojaan Israelissa ja Yhdysvalloissa. Golijov toimii nykyisin musiikin apulaisprofessorina Pyhän Ristin Collegessa Worcesterissa, Massachusettsissa. Golijovin sävellyksissä yhdistyvät monet eri musiikin tyylisuunnat ja hän lainaa vaikutteita niin juutalaisesta kansanmusiikista, kuin argentiinalaisesta tangosta. Hän on säveltänyt teoksia muun muassa Kronos Quartetille. Suomessa Golijov vieraili 2022 säveltäjävieraana Kuhmon kamarimusiikki -tapahtumassa, jonka konserteissa hänen musiikkiaan esitettiin runsaasti. ==Lähteet== Luokka:Argentiinalaiset säveltäjät Luokka:Vuonna 1960 syntyneet Luokka:Elävät henkilöt
Hate Them

Hate Them on norjalaisen black metal -yhtyeen Darkthronen kymmenes studioalbumi. Levyn alun ja lopun elektroniset kohdat on tehnyt Red Harvest ja kansitaiteen Thesyre-yhtyeen Eric. == Kappaleet == # # # # # # # == Kokoonpano == * Fenriz – rummut * Nocturno Culto – kitara, bassokitara, laulu == Arvostelut == * Allmusic: Allmusic review * Imperiumi.net: Imperiumi.net == Aiheesta muualla == * Darkthrone - Virallinen sivusto * * == Lähteet == Luokka:Vuoden 2003 albumit Luokka:Darkthronen albumit
Deathlok

Deathlok on Marvel-kustantamon kyborgisupersankari, jonka ensiesiintyminen tapahtui Astonishing Tales -lehden numerossa 25 (1974). Hahmon loivat Rich Buckler ja Doug Moench. Deathlok esiintyi ensimmäisen kerran Suomessa Semicin Sarjakirjan numerossa 86 (1982/1983). == Historia == === Luther Manning === Eversti Luther Manning oli "ensimmäinen" Deathlok. Manning vammautui kuolettavasti, mutta hänet pelastettiin kokeellisen Deathlok-kyborgin sisälle. Kaikki tämä tapahtui apokalyptisessa tulevaisuudessa, jossa Manning taisteli uuden ruumiinsa avulla suuryrityksiä ja sotilasjohtajia vastaan samalla yrittäen epätoivoisesti säilyttää ihmisyytensä. Tämä Deathlok tapasi Hämähäkkimiehen ja Kapteeni Amerikan lukuisia kertoja. Lopulta Manning sai kukistettua tulevaisuuden tyrannit ja jatkoi oman elämänsä tarkoituksen etsimistä. === Deathlok-robotti === Prototyyppi, jonka loi tiedemies Harlan Stryker. Robotin tuhosi myöhemmin Möykky. === John Kelly === Tutkittuaan käsiinsä saamaa Luther Manningin kyborgiruumista Harlan Ryker loi uuden kyborgin USA:n armeijalle. Hän käytti tarkoitukseen John Kellyn ruumista (tunnetaan nykyään Siegenä). === Michael Collins === Professori Michael Collins oli järjestyksessä toinen luotu Deathlok. Collins oli pasifisti, joka työskenteli Roxxonille. Saatuaan selville auttaneensa asejärjestelmien luomisessa Collings lopetti yhteistyönsä yrityksen kanssa. Tämän vuoksi Collins surmattiin ja hänen aivonsa siirrettiin Deathlokiin. Collinsin onnistui kuitenkin kumota tietokoneohjelmat ja hän sai ruumiin haltuunsaMARVEL #7 1991. Kustannus Oy Semic. === Jack Truman === Jack Truman oli YPKVV:n agentti, joka muutettiin Deathlokiksi taistelussa superroisto Punakalloa vastaan. Myöhemmin Truman vaihtoi mieliä toisen YPKVV:n agentin, Larry Youngin kanssa. Truman elää nykyään oletettavasti tavallista elämää Youngin kehossa Youngin ollessa edelleen vankina Deathlokiin. == Lähteet == Luokka:Marvel- universumin supersankarit Luokka:Puolustajat Luokka:Kuvitteelliset kyborgit
V – The New Mythology Suite

V: The New Mythology Suite on progressiivisen metalliyhtyeen Symphony X:n viides studioalbumi. Se on konseptialbumi ja käsittelee Atlantis-myyttiä, vanhaa Egyptin mytologiaa ja astrologiaa. Albumi sisältää Verdin, Bachin, Mozartin ja Bartókin musiikkia. V: The New Mythology Suite on ensimmäinen albumi, jossa soittaa basisti Michael Leopond. Tämän vaihdoksen jälkeen Symphony X:n viidestä jäsenestä kolme on etunimeltään Michael. == Kappaleet == # # # # # # # # # # # # # == Kokoonpano == * Russell Allen – laulu * Michael Romeo – kaikki sähkö- ja akustiset kitarat, taustalaulu * Michael Pinnella – kosketinsoittimet, taustalaulu * Michael Lepond – basso * Jason Rullo – rummut ja lyömäsoittimet == Arvostelut == * AllMusic: Symphony X - V: The New Mythology Suite Viitattu 12.1.2023. * Soundi: Symphony X - V- The New Mythology Suite Viitattu 12.1.2023. == Lähteet == == Aiheesta muualla == * Viralliset sivut * V:n tarina * * Luokka:Vuoden 2000 albumit Luokka:Symphony X:n albumit Luokka:Konseptialbumit
Sardonic Wrath

__NOTOC__ Sardonic Wrath on norjalaisen black metal -yhtyeen Darkthronen yhdestoista studioalbumi. Sardonic Wrath levisi internetiin jo huhtikuussa 2004, vaikka levy julkaistiin virallisesti vasta viisi kuukautta myöhemmin. Virallinen versio sisältää pieniä poikkeuksia levinneeseen versioon verrattuna. Albumi on Darkthronen viimeisin julkaisu Moonfog Productionsin kautta ennen heidän paluutaan Peaceville Recordsille. Albumi on myös yhtyeen viimeisin studiojulkaisu, joka ei sisällä selviä crust punk -vaikutteita ja edustaa sen sijaan selkeämmin yhtyeen perinteisempää black metal -tyyliä. Albumin nimi viittaa Total Deathilla kuultuun aloitusraitaan "Earth's Last Picture", jonka Garmin kirjoittamissa sanoituksissa lauletaan: "Hark! As lands tremble, and empires fall / Ye may hear us laugh with sardonic wrath". Levyn alkuperäinen vinyyliversio oli rajoitettu 2000 kappaleeseen. == Kappaleet == # # # # # # # # # # == Kokoonpano == * Fenriz – rummut (+ laulu kappaleessa 8) * Nocturno Culto – kitara, bassokitara, laulu * Apollyon – laulu kappaleessa 8 == Arvostelut == * Allmusic: Allmusic review * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Darkthrone - Virallinen sivusto * Sonos Metallicos - Sardonic Wrath -arvostelu * * Luokka:Vuoden 2004 albumit Luokka:Darkthronen albumit
Akateeminen tentti

Akateeminen tentti on kirjallinen tai suullinen kuulustelu, jossa testataan tenttijän tietoja yhden akateemisen kurssin asiasisällöstä. Akateemiseen tenttiin pitää itse ilmoittautua etukäteen. Ennen tenttiä tenttijä valmistautuu tenttitilaisuuteen lukemalla kirjallisuutta, muistiinpanoja ja muita tiedonlähteitä. Akateeminen tentti on esimerkki keinotekoisesta tentistä.Karjalainen & Kemppainen 1994 Kirjallinen tenttitilaisuus kestää tyypillisesti 4 tuntia. Tentin alussa on varoaika, jona ei saa poistua tenttitilasta. Tänä aikana myöhästyneiden on mahdollista päästä vielä tenttitilaisuuteen. Sen jälkeen tentistä saa poistua, eikä sinne saa enää tulla. Näin estetään, ettei tentistä tulija voi antaa tenttikysymyksiä myöhästyneelle tenttiintulijalle. Tentissä voidaan jakaa kysymysten ohella oheismateriaalia, kuten matemaattisia kaavoja tai fysiikan vakioita. Nämä oheismateriaalit on yleensä palautettava tenttivastauksen yhteydessä. Niistä on merkintä tenttikuoressa, jotta tentin valvoja tietää sallia niiden käytön. Tenttijä ei saa tavallisesti tuoda tenttiin omia oheismateriaaleja. Jos saa, niin ne tarkastetaan ennen tenttiä mahdollisten omien merkintöjen varalta. ==Katso myös== * Tentti * Arviointi * Lunttaaminen ==Lähteet== * ===Viitteet=== Luokka:Opetusmenetelmät
Parviäly

Parviäly (tai parviälykkyys) on tekoälytutkimuksen osa-alue, joka tutkii hajautettujen itseorganisoituvien agenttien kollektiivista käyttäytymistä. Parviälyn (engl. Swarm intelligence) käsite on peräisin soluautomaattien tutkimuksesta (Beni & Wang, 1989). Parviälyn kannalta kiinnostavat systeemit koostuvat tyypillisesti yksinkertaisista agenteista, jotka ovat vuorovaikutuksessa toistensa ja ympäristönsä kanssa. Vaikka agenttien käyttäytymistä ei hallita keskitetysti, agenttien välisistä paikallisista vuorovaikutuksista kehkeytyy globaaleja käyttäytymismalleja. Luonnon esimerkkejä parviälykkäistä järjestelmistä ovat muun muassa muurahaisyhdyskunnat, mehiläispesät ja lintujen, heinäsirkkojen kalojen ja monien nisäkkäiden käyttäytyminen parvissa ja laumoissa. Parviälyn alan tunnetuimmat algoritmit ovat muurahaiskolonnaoptimointi ja hiukkasparvioptimointi. == Katso myös == * Ryhmäajattelu * Joukkopsykologia == Lähteet == == Kirjallisuutta == * == Aiheesta muualla == * Scholarpedia: Swarm intelligence Luokka:Superorganismi Luokka:Tekoäly Luokka:Kognitiivinen neurotiede
The Cult Is Alive

__NOTOC__ The Cult Is Alive on norjalaisen black metal -yhtyeen Darkthronen kahdestoista studioalbumi. Musiikillisesti se poikkeaa melko rajusti aikaisemmista levyistä, sisältäen paljon punk rockiin, varsinkin Crust punkiin viittaavia elementtejä. Esimerkiksi kappale "Graveyard Slut" on lähes täysin punk-kappale black metallin sijaan. Yhtyeen rumpali Fenriz onkin kommentoinut albumilla otettua tyylisuuntausta "Voit kutsua sitä Black Metaliksi tai Evil Rockiksi, minä en välitä." The Cult Is Alivelta julkaistiin yksi single, "Too Old, Too Cold". Albumi on myös Darkthronen ensimmäinen Peacevillen kautta julkaistu levy, sitten 1994 julkaistun Transilvanian hungerin. == Kappaleet == # # # # # # # # # # == Kokoonpano == * Fenriz – rummut (laulua Graveyard Slutissa ja Forebyggende Krigissä, sekä kitara Tyster På Gudissa) * Nocturno Culto – kitara, bassokitara, laulu == Arvostelut == * Allmusic: Allmusic review * Blabbermouth: Blabbermouth: CD review * Chronicles of Chaos: Chronicles of Chaos: Album review * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Darkthrone - Virallinen sivusto * Sonos Metallicos - The Cult is Alive -arvostelu * * Luokka:Vuoden 2006 albumit Luokka:Darkthronen albumit
Ted (lentoyhtiö)

Ted oli yhdysvaltalaisen United Airlinesin halpalentotytäryhtiö. Se aloitti toimintansa vuonna 2004 ja lopetti toimintansa vuonna 2009. Ted sai nimensä Unitedin kolmesta viimeisestä kirjaimesta. == Laivasto == Tedin laivastoon kuuluivat seuraavat lentokoneet: * 56 Airbus A320-200 == Lähteet == Luokka:Halpalentoyhtiöt Luokka:Entiset yhdysvaltalaiset lentoyhtiöt
Dulwich College

Dulwich College on itsenäinen poikakoulu Dulwichissa Kaakkois-Lontoon lähiössä, Isossa-Britanniassa. Näyttelijä Edward Alleyn perusti sen vuonna 1619. Ernest Shackleton kävi siellä koulun. Nykyisin koulussa on noin 1500 oppilasta, joista 120 asuu sen asuntolassa. Kouluun otetaan oppilaita pääsykokeiden perusteella, joita järjestetään 7-, 11-, 13-, ja 16-vuotiaille. ==Aiheesta muualla== *Koulun kotisivut. Luokka:Englannin koulutus Luokka:Southwarkin rakennukset ja rakennelmat
Viljuisk

Viljuisk (, ) on noin 10 000 asukkaan kaupunki Sahan tasavallan keskiosassa Venäjällä. Kaupunki sijaitsee Viljuin varrella, 592 kilometriä tasavallan pääkaupungista Jakutskista luoteeseen. Se on Viljuiskin piirin hallinnollinen keskus. Kaupungin lentoasema sijaitsee runsas kolme kilometriä keskustasta itään. == Historia == Viljuiskin paikalle perustettiin kasakoiden talviasutus vuonna 1634, ja siitä käytettiin joko nimeä Tjukanskoje tai Verhneviljuiskoje. Vuonna 1783 paikalle perustettiin Olensk-niminen kaupunki, joka sai nimen Viljuisk, vuonna 1821. == Lähteet == == Aiheesta muualla == *O raione Viljuiskin historiaa (Sahan tasavallan portaali) Luokka:Sahan tasavallan kaupungit Luokka:Viljuiskin ulus